

*MINISTERUL AGRICULTURII ȘI DEZVOLTĂRII RURALE*

***AUTORITATEA NAȚIONALĂ FITOSANITARĂ***

*OFICIUL FITOSANITAR BUZÃU*

Str. Frãsinet, nr. 3. Telefon / fax: 0238.437.884

Loc. Buzãu , Jud. Buzãu

Nr. 4572/O/ 22.10.2021

**INSTITUŢIA PREFECTULUI JUDEŢULUI BUZĂU**

Stimata doamna Subprefect ,

Referitor la: Raportul privind sedinţa Colegiu Prefectural al Judetului Buzau

Raport privind rezultatul inspecţiilor şi acţiunilor de poliţie fitosanitară la agenţii economici care comercializează, utilizează şi prestează servicii cu produse de protecţia plantelor

Instituţia abilitată de lege la nivel teritorial în exercitarea atribuţiilor privind poliţia fitosanitară este Oficiul Fitosanitar Buzău , ca unitate fără personalitate juridică în subordinea Autoritaţii Naţionale Fitosanitare , înfiinţată în baza H.G. nr. 43 din 2015 privind organizarea şi funcţionarea Autorităţii Naţionale Fitosanitare.

Obiectivul poliţiei fitosanitare îl reprezintă controlul persoanelor fizice sau juridice care desfăşoară activităţi cu produse de protecţie a plantelor, a prevenirii şi interzicerii comercializării şi utilizării pe teritoriul României a produselor de protecţie a plantelor care se află în afara parametrilor de omologare, a acelora care prezintă risc pentru sănătatea publică , siguranţa alimentelor şi mediul înconjurător .

Pe raza judeţului Buzău de la inceputul anul 2021 şi pană în prezent au fost autorizaţi :

- 61 agenţi economici care desfăşoară activităţi de comercializare a produselor de protecţia plantelor ,

- 16 agenţi economici care desfaşoară activitaţi de utilizare a produselor de protecţia plantelor din grupele de toxicitate T + (foarte toxice) şi T ( toxice) ,

- 21 agenţi economici prestatori de servicii cu produse de protecţia plantelor.

In anul 2021 au fost efectuate un numar total de 153 contoarele din care :

- 97 inspecţii la comercializare produselor de protecţie a plantelor;

- 56 inspectii la utilizatori şi prestatori de servicii cu produse de protecţie a plantelor din grupele de toxicitate T+ şi T ;

Tematicile urmarite in desfasurarea controalelor au constat in :

- verificarea documentelor privind autorizarea : certificatul de înregistrare privind comercializarea , a autorizaţiei de utilizare a produselor din grupele T+ şi T şi a autorizaţiei pentru prestări de servicii cu produse de uz fitosanitar ;

- verificarea documentelor  care insotesc produsele de protecţia plantelor : facturi , buletine de analiză , certificate de conformitate , lista cu furnizori, documente care atestă recepţia, registrul special de evidenţă pentru produsele de protecţia plantelor foarte toxice T + şi toxice T ;

- verificarea spaţiului adecvat pentru comercializarea şi depozitarea produselor fitosanitare , conform legislaţiei în vigoare ( racordarea la sursa de apă , grup sanitar, canalizare sau fosă septică , sursă de curent , pardoseală din ciment sau gresie , sisteme pentru asigurarea condiţiilor optime de climatizare  sisteme de prevenire şi stingere a incediilor şi sisteme antiefracţie );

- verificarea personalului atestat prin certificat de atestare profesională pentru activităţi de comercializare , utilizare , prestări de servicii cu produse de protecţie a plantelor emise de Oficiul Fitosanitar Buzău;

- verificarea produselor de uz fitoanitar care trebuie sa fie in ambalaje originale , sigilate , cu etichetă care cuprinde numărul certificatului de omologare, denumirea comercială , substanţa activă , cultura pentru care este omologat , doza / tonă / ha , instrucţiuni de utilizare , numărul lotului , data de fabricaţie şi termenul de valabilitate.

- verificarea registrelor de evidenţă a tratamentelor ;

- verificarea măsurilor de igienă pentru operatori ( folosirea echipamentelor de protecţie )

- verificarea condiţiilor tehnice ale echipamentelor de aplicare a produselor de protecţie a plantelor ( duze, manometre, rezervoare etc)  ;

- verificarea staţiilor de tratament la sămânţă, în vederea respectării normelor tehnice şi de protecţie a muncii şi PSI (să deţină personal calificat , spaţii bine ventilate , cu instalaţii bine reglate pentru a se respecta doza / tonă şi uniformitatea tratării seminţelor).

**-** verificarea condiţiilor tehnice ale echipamentelor de aplicare a produselor de protecţie a plantelor ( duze, manometre, rezervoare etc)  ;

În urma controalelor efectuate de către inspectorii din cadrul Oficiului Fitosanitar Buzău la agenţii economici de pe raza judeţului care comercializează, utilizează şi prestează servicii cu produse de protecţia plantelor au fost aplicate avertismente scrise prin acordarea unor termene de remediere, potrivit Legii 270/2017 si Hotararii Nr. 33/2018 cu privire la PREVENIREA SAVARSIRII DE CONTRAVENTII .

Neconformităţile găsite au fost :

- nerespectarea condiţiilor de comercializare a pesticidelor pe categorii ( fungicide , insecticide , erbicide )

- neafişarea certificatului de comercializare la sediul unităţii fitofarmaceutice.

Acestea au fost remediate de agentii economici la termenele stabilite.

Tot în anul 2021 a fost inspectat un număr de 305 producători agricoli cu privire la utilizarea produselor de protecţia plantelor şi a modului de implementare a Cerinţelor şi standardelor obligatorii care trebuie respectate de către fermieri (masura SMR 10 – Introducerea pe piaţă a produselor de protecţie a plantelor ) .

Fermierii care prin activitatea lor depozitează, manipulează şi utilizează produse de protecţie a plantelor (p.p.p.) au următoarele obligaţii:

1. Să utilizeze numai produse de protecţie a plantelor omologate de Comisia Naţională de Omologare a Produselor de Protecţie a Plantelor, care se regăsesc în baza informatică de date *PEST-EXPERT*.
2. Să utilizeze produsele de protecţie a plantelor doar în scopul pentru care acestea au fost omologate şi numai în conformitate cu instrucţiunile de utilizare.
3. Să se asigure că produsele de protecţie a plantelor clasificate ca foarte toxice (T+) şi toxice (T) vor fi utilizate numai de către persoanele juridice care deţin autorizaţie pentru utilizarea acestor produse, emisă de Oficiul Fitosanitar Județean din raza teritorială în care îşi desfăşoară activitatea.
4. 4. Să nu aplice tratamente cu produse de protecţie a plantelor în zonele de protecţie a resurselor de apă, în zonele de protecţie sanitară şi ecologică, precum şi în alte zone protejate stabilite în condiţiile legii.

5. Să respecte condiţiile de depozitare, manipulare şi utilizare a produselor de protecţie a plantelor în exploataţiile agricole, conform *Ghidului de bune practici de utilizare şi depozitare a produselor de protecţie a plantelor.*

6. Să păstreze o perioadă de cel puţin 3 ani documentele de evidenţă contabilă a produselor de protecţie a plantelor depozitate şi utilizate în exploataţie, precum şi Registrul de evidenţă a tratamentelor cu produse de protecţie a plantelor.

In conformitate cu Ordinul nr. 820 din 2016 privind desemnarea organismului de inspectie a echipamentelor de aplicare a produselor de protectia plantelor de uz profesional si responsabilitatilor acestuia , Autoritatea Nationala Fitosanitara a infiintat si organizat centre de inspectie si calibrare a echipamentelor de aplicare a produselor de protectia plantelor. Oficiul Fitosanitar Buzau a primit o autoutilitara dotata cu echipamante de testare si calibrare a echipamentelor de aplicare a pesticidelor .

In urma inspectiilor echipamentelor incepand din primavara acestui an si pana in prezent au fost eliberate un numar de 130 de taloane . Perioada de timp dintre 2 inspectii nu trebuie sa depaseasca maxim 3 ani .

În conformitate cu planul naţional de monitorizare al calităţii produselor de protecţia plantelor la comercializare şi utilizare, au fost prelevate un număr de 14 probe de produse de protecţia plantelor în vederea analizelor de laborator ( Laboratorul Naţional Fitosanitar - Bucureşti) privind determinarea calităţilor fizico –chimice ale acestora şi anume :

- 8 probe de la depozite fitofarmaceutice ,

- 2 probe de la fitofarmacii ;

- 4 probe de la fermieri ;

În urma analizelor de laborator conform buletinelor de analiză primite de la Laboratorul Naţional Fitosanitar Bucureşti din cadrul Autorităţii Naţionale Fitosanitare, acestea s-au încadrat în parametrii fizico-chimici de omologare .

Poliţia Fitosanitarã pe lângă control mai prevede si indrumarea tehnică , drept pentru care au fost instruiţi, un număr de 417 de fermieri , având drept scop implementarea legislaţiei fitosanitare în ceea ce priveşte utilizarea durabilă a pesticidelor.

Şef birou ,

Dr. Ing. Coman Nicolae

Doamnei Subprefect Bolos Marieta

Instituţia Prefectului – judeţul Buzău

B-dul Nicolae Bălcescu,nr. 48, Buzău

Fax : 0238.721.694